./data/stoa0023/stoa001/stoa0023.stoa001.perseus-lat2.xml
Ammianus Marcellinus
Quem iuxta laevus incedebat Grumbates, Chionitarum rex nervositate  quidem media rugosisque membris, sed mente quadam grandifica, multisque victoriarum insignibus nobilis; dextra rex Albanorum, pari loco atque honore sublimis; post duces varii, auctoritate et potestatibus eminentes, quos ordinum omnium multitudo sequebatur, ex vicinarum gentium roboribus lecta, ad tolerandam rerum asperitatem diuturnis casibus erudita